Čestitka gradonačelnika Fuada Kasumovića povodom 21. decembra – Dana rudara

Gradonačelnik Zenice, Fuad Kasumović čestitao je danas svim rudarima 21. decembar – Dan rudara. Čestitku prenosimo u cjelosti:

“Povodom 21. decembra – Dana rudara, svim rudarima, komoratima i zaposlenim u RMU Zenica i drugim rudnicima širom Bosne i Hercegovine u ime Grada Zenica i u svoje lično ime upućujem iskrene čestitke.

Vaš posao sigurno je jedan od najtežih i najodgovornijih.

Nažalost uslovi u kojima radite nisu adekvatni.

Zastarjela oprema, kao i nedostatak opreme su samo neki od problema koji su vidljivi u rudnicima.

Rudnik mrkog uglja Zenica nije izuzetak u ovom smislu i prema informacijama koje su mi dostupne, naši sugrađani, zenički rudari nikada nisu bili u težem položaju i pred neizvjesnijom budućnosti.

Uprkos svemu, nadam se da će RMU Zenica u narednom periodu prevazići poslovne prepreke i ostvariti planirane razvojne ciljeve, te da će se poboljšati kako uslovi rada, tako i standard rudara i njihovih porodica.”

Gradonačelnik, Fuad Kasumović